আনোয়ারুল আজীম

মোঃ আনোয়ারুল আজীম আনার (৩ জানুয়ারি ১৯৬৮ — ১৩ মে ২০২৪) ছিলেন বাংলাদেশের ঝিনাইদহ জেলার একজন রাজনীতিবিদ। ২০১৪ সাল থেকে তিনি পরপর তিন বার ঝিনাইদহ-৪ আসনের সংসদ সদস্য ছিলেন। মো: আনোয়ারুল আজীমের জন্ম ৩ জানুয়ারি ১৯৬৮ সালে পৈতৃক বাড়ি ঝিনাইদহ জেলার কালীগঞ্জ উপজেলার মধুগঞ্জ বাজার এলাকার নিশ্চিন্তপুর গ্রামে। তিনি কালীগঞ্জ সরকারি ভূষণ পাইলট মাধ্যমিক বিদ্যালয়ে পড়ালেখা করেছেন। আনার বিবাহিত এবং তার দুই মেয়ে রয়েছে। ছোট মেয়ে মুমতারিন ফেরদৌস ডরিন। আনোয়ারুল ব্যবসায়ী ছিলেন। একসময়ের ফুটবল খেলোয়াড়। ১৯৮৮ সালে তৎকালীন বিএনপিনেতা ও পরে আওয়ামী লীগের সংসদ সদস্য আবদুল মান্নানের হাত ধরে রাজনীতিতে আসেন। ১৯৯২ সালে কালীগঞ্জ পৌরসভা গঠিত হলে আনোয়ারুল আজিম বিএনপি নেতা হিসেবে কাউন্সিলর নির্বাচিত হন। ১৯৯৫ সালে আবদুল মান্নান বিএনপি ছেড়ে আওয়ামী লীগে যোগ দেন। তখন আনোয়ারুল আজীমও আওয়ামী লীগের রাজনীতিতে যুক্ত হন। ১৯৯৬ সালে আওয়ামী লীগ সরকার গঠন করলে তারা দুজনই এলাকায় আওয়ামী লীগের রাজনীতিতে সক্রিয় হন। ২০০১ সালে বিএনপি-জামায়াত জোট সরকার ক্ষমতায় এলে আনোয়ারুল আজীম ভারতে চলে যান। সেখানে দীর্ঘদিন অবস্থানকালে তিনি ২০০৪ সালে কালীগঞ্জ উপজেলা আওয়ামী লীগের সাধারণ সম্পাদক নির্বাচিত হন। ২০০৯ সালে তিনি কালীগঞ্জ উপজেলা পরিষদের চেয়ারম্যান নির্বাচিত হন। তিনি ২০১৪ সালের দশম, ২০১৮ সালের একাদশ ও ২০২৪ সালের দ্বাদশ জাতীয় সংসদ নির্বাচনে ঝিনাইদহ-৪ আসন থেকে বাংলাদেশ আওয়ামী লীগের প্রার্থী হিসেবে সংসদ সদস্য নির্বাচিত হন। সর্বশেষ তিনি কালীগঞ্জ উপজেলা আওয়ামী লীগের সভাপতি ছিলেন। আনারের বিরুদ্ধে অস্ত্র, বিস্ফোরক, মাদকদ্রব্য ও স্বর্ণ চোরাচালান, চাঁদাবাজি, টেন্ডারবাজি, দখলবাজি এবং চরমপন্থিদের আশ্রয় দেওয়ার অভিযোগে ৯টির বেশি মামলা ছিল। আনোয়ারুল আনার ১৯৮৬ সালের দিকে জাতীয় পার্টি ক্ষমতায় থাকাকালে আনার মাদক কারবারে জড়িয়ে পড়েন। ভারতের বাগদা সীমান্ত দিয়ে বাংলাদেশের বাঘাভাঙ্গা সীমান্ত পথে চোরাচালান করতেন। এই মাদক কারবারের মাধ্যমে বিপুল অর্থবিত্তের মালিকও বনে যান। ১৯৯১ সালে আনার ঝিনাইদহের আরেক চোরাকারবারি পরিতোষ ঠাকুরের সঙ্গে মিলে স্বর্ণ চোরাচালানের সঙ্গে জড়িয়ে পড়েন। ১৯৯৬ সালে আনার বিএনপি থেকে ক্ষমতাসীন আওয়ামী লীগে যোগ দেন। তখন মাদক ও স্বর্ণ চোরাচালানের কারবারের সঙ্গে অস্ত্র চোরাকারবারে জড়ান। আজীম ২০২৪ সালের ১২ মে ভারতে গিয়ে নিখোঁজ হয়ে যান। ২০ মে পর্যন্ত তাকে খুঁজে পাওয়া যায়নি। ২২ মে সকালে কলকাতার নিউটাউনের অভিজাত আবাসন সঞ্জীবা গার্ডেন থেকে তার শরীরের কিছু অংশ উদ্ধার হয়। তদন্তকারী কর্মকর্তাদের তথ্যমতে, ১৩ মে নিউটাউনের সেই বাড়িটিতেই তাকে শ্বাসরোধ করে হত্যা করা হয়। হাসান, মাহমুদুল (২০২৪-০৫-২৩)। "আনোয়ারুল আজীমকে খুনের জন্য 'কলকাতায় ফ্ল্যাট ভাড়া নেন আক্তারুজ্জামান'"। Prothomalo। সংগ্রহের তারিখ ২০২৪-০৫-২৩।  ঝিনাইদহ-৪, মো: আনোয়ারুল আজীম (আনার)। "Constituency 84_10th_Bn"। www.parliament.gov.bd। ২০১৯-০১-১৬ তারিখে মূল থেকে আর্কাইভ করা। সংগ্রহের তারিখ ২০১৮-০৭-০৪।  "শপথ নিলেন নবনির্বাচিত সংসদ সদস্যরা"। www.prothomalo.com। সংগ্রহের তারিখ ৩ জানুয়ারি ২০১৯।  "কে এই আনোয়ারুল আজিম, কালীগঞ্জের বাড়িতে শোকের মাতম"। এনটিভি। ২২ মে ২০২৪। ২২ মে ২০২৪ তারিখে মূল থেকে আর্কাইভ করা। সংগ্রহের তারিখ ২২ মে ২০২৪।  "কে এই এমপি আনার, কেন এত আলোচনা?"। দৈনিক কালবেলা। ২২ মে ২০২৪। ২২ মে ২০২৪ তারিখে মূল থেকে আর্কাইভ করা। সংগ্রহের তারিখ ২২ মে ২০২৪।  "এমপি আনার খুন, কী ভাবছেন নেতাকর্মীরা?"। কালের কণ্ঠ। ২০২৪-০৫-২২।  |ইউআরএল= অনুপস্থিত বা খালি (সাহায্য); |সংগ্রহের-তারিখ= এর |ইউআরএল= প্রয়োজন (সাহায্য) "এমপি আনারের অতীত ইতিহাস ও রাজনৈতিক উত্থান"। বাংলা ইনসাইডার। ২০২৪-০৫-২২।  |ইউআরএল= অনুপস্থিত বা খালি (সাহায্য); |সংগ্রহের-তারিখ= এর |ইউআরএল= প্রয়োজন (সাহায্য) "এমপি আজীমের খোঁজ মেলেনি, বাড়ছে উদ্বেগ"। দৈনিক সমকাল। ২২ মে ২০২৪। ২২ মে ২০২৪ তারিখে মূল থেকে আর্কাইভ করা। সংগ্রহের তারিখ ২২ মে ২০২৪।  "অ্যাম্বুলেন্স চালিয়ে আহতদের হাসপাতালে নিয়ে আলোচিত হন এমপি আজীম"। ঢাকা টাইমস.কম। ২২ মে ২০২৪। ২২ মে ২০২৪ তারিখে মূল থেকে আর্কাইভ করা। সংগ্রহের তারিখ ২২ মে ২০২৪।  প্রতিবেদক, নিজস্ব (২০২৪-০৫-১৯)। "সংসদ সদস্য আনোয়ারুল আজিম ভারতে গিয়ে নিখোঁজ, ডিবিকে জানালেন মেয়ে"। Prothomalo। সংগ্রহের তারিখ ২০২৪-০৫-২০।  Dhakatimes24.com। "হত্যার পর কয়েক খণ্ড করা হয় সংসদ সদস্য আজীমের দেহ"। Dhakatimes News। সংগ্রহের তারিখ ২০২৪-০৫-২৩।  "শ্বাসরোধ করে হত্যা করা হয় এমপি আনারকে"। ঢাকা পোস্ট। ২০২৪-০৫-০৯। সংগ্রহের তারিখ ২০২৪-০৫-২৪।